Diari Oficial de la Generalitat Valenciana


Sumari del DOGV 3817, del 18-08-2000 (2000/6786)

Informació pública del programa d'actuació integrada de la unitat d'execució 09/SUI-UE1 del pla parcial sòl urbanitzable 09-SU-I.
---------------------------------------------------------------------------------------------------------------------------------

### Dades del document

Número de DOGV
:   3817

Data del DOGV
:   18-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6786


Organisme emissor
:   Caspronave Tres, SL

Tipus de document
:   Anunci

Informació pública del programa d'actuació integrada de la unitat d'execució 09/SUI-UE1 del pla parcial sòl urbanitzable 09-SU-I. [2000/X6786]
  
La mercantil Caspronave Tres, SL, ha formulat programa d'actuació integrada de la unitat d'execució 09/SUI-UE1 del pla parcial sòl urbanitzable 09-SU-I, que inclou memòria del programa, pla parcial (promogut conjuntament en Parque Industrial Accessosur, SA), i projecte, a l'empara del que preveu l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3., ambdós de l'esmentada llei, escau sotmetre aquest programa, amb tota la documentació annexa a informació pública, durant el termini de vint dies hàbils comptador a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualsevol al·legacions que els convinguen segons dret, i també altres alternatives tècniques de Programa i, si escau, proposicions jurídiques i econòmiques; tot això en els termes i condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat a la Notaria del senyor Enrique Ferrero María, al carrer Major número 31-3r de Castelló de la Plana.
  
Igualment es fa constar que qualsevol podrà comparèixer en aquesta Notaria per tal d'obtindre còpia de l'acta de protocol·lització del projecte i documents que s'hi acompanyen, o sol·licitar-ne l'exhibició.
  
L'esmentada documentació, com també l'expedient administratiu, podran ser consultats a l'Ajuntament de Castelló de la Plana, els dies hàbils en horari d'atenció al públic.
  
Les al·legacions que, si escau, es formulen, es presentaran davant de l'Ajuntament de Castelló de la Plana, al seu Registre General.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions jurídiques i econòmiques comença el següent dia hàbil a l'acabament del termini de vint dies hàbils indicat. Durant aquest termini es podran formular les proposicions davant el Registre General de l'Ajuntament de Castelló de la Plana.
  
Finalitzat aquest segon termini, el següent dia hàbil, excepte si és dissabte, cas en que haurà d'entendre's el dia hàbil immediatament posterior, tindrà lloc l'acte d'obertura de pliques a l'Ajuntament de Castelló de la Plana. Durant els deu dies següents al d'obertura de les pliques, podran ser objecte de consulta y al·legacions totes les actuacions del expedient.
  
Expressament es fa constar que el present anunci es dirigeix, als efectes del compliment del article 59.4 de la LRJAP i del PAC, a aquells titulars cadastrals, la identitat dels quals no consta en la relació emesa per el Centre de Gestió Cadastral, i que son els següents:
  
Parcel·la núm. 253, polígon 34. Titular desconegut.
  
Parcel·la núm. 266, polígon 34. Senyor Tomás Museros Rodes, domicili desconegut.